stanford-oval/wikipedia huggingface dataset:
จิรภา วงศ์โฆษวรรณ

| จิรภา วงศ์โฆษวรรณ |
| --- | --- |
เกิด: พ.ศ. 2526 (อายุ 41 ปี) จิรภา วงศ์โฆษวรรณ
อาชีพ: นักแสดง พิธีกร ดีเจ
ผลงานเด่น: • น้องจุ๋ม จากโฆษณา "สมูทอี"
ฐานข้อมูล
IMDb
จิรภา วงศ์โฆษวรรณ (หรือชื่ออื่น: พิมพ์พิชชา วงศ์โฆษวรรณ, จิรรท วงศ์โฆษวรรณ) ชื่อเล่น ไนซ์ เป็นนักแสดง พิธีกร และดีเจชาวไทย โดยได้เข้าวงการบันเทิงมาตั้งแต่เด็กอายุ 12 ปี เริ่มจากการเข้าไปเทสต์งานและเริ่มได้รับงานติดต่อเข้ามาเรื่อย ๆ เธอมีชื่อเสียงจากโฆษณา "โฟมล้างหน้า smooth E" รับบทเป็น จุ๋ม นอกจากนี้ยังมีผลงานละครโทรทัศน์ ภาพยตร์มากมาย
ปัจจุบันผันตัวเป็นดีเจคลื่น 98.5 Good F.M ช่วงวันจันทร์-วันพฤหัสบดี เวลา 16.00 - 19.00 น. ด้านชีวิตส่วนตัว มีน้องสาว 1 คนซึ่งเป็นอดีตนักร้องวัยรุ่น ภายในสังกัด กามิกาเซ่ ในเครือบริษัทอาร์เอส คือ พัฑฒิดา วงศ์โฆษวรรณ (หรือเป็นที่รู้จักในชื่อ "มิน-มีนาพร วงศ์โฆษวรรณ")
การศึกษา สำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ
ผลงาน > ละครโทรทัศน์

ละครเรื่อง "รักเล่ห์เพทุบาย" ออกอากาศทางช่อง 3 (พ.ศ. 2542)
ละครเรื่อง "กว่าจะรู้เดียงสา" ออกอากาศทางช่อง 7 (พ.ศ. 2543)
ละครเรื่อง "โก๋ตี๋กี๋หมวย" ออกอากาศทางช่อง 7 (พ.ศ. 2545)
ละครเรื่อง "รักเกิดในตลาดสด" ออกอากาศทางช่อง 7 (พ.ศ. 2544)
ละครซีรีส์เรื่อง "สายลับเดอะซีรีส์ กับ 24 คดีสุดห้ามใจ คดี 22 : ซวยซับซวยซ้อน..ซวยซ่อนเงื่อน?" ออกอากาศทางช่องจีเอ็มเอ็ม 25 (พ.ศ. 2552)
ผลงาน > ภาพยนตร์

ภาพยนตร์โฆษณา “The Love Story" (พ.ศ. 2548)
ภาพยนตร์เรื่อง ปิดเทอมใหญ่หัวใจว้าวุ่น (พ.ศ. 2551)
ภาพยนตร์เรื่อง โปรแกรมหน้า วิญญาณอาฆาต (พ.ศ. 2551)
ภาพยนตร์เรื่อง "เราสองสามคน" (พ.ศ. 2553)
ภาพยนตร์เรื่อง "บ้านผีปอบ" (พ.ศ. 2554)
ภาพยนตร์เรื่อง "ยอดมนุษย์เงินเดือน" (พ.ศ. 2555)
ผลงาน > โฆษณา

โฆษณา นม snow
โฆษณา โฟมล้างหน้า smooth E
โฆษณา abstacts คอนโดฯ
โฆษณา ขนม Kitkat
โฆษณา เอเวอร์เซ้นส์ โคโลญ
โฆษณา Hutch (สะดุดรักนักขาย)
โฆษณา Nesvita
โฆษณา Smart heart
โฆษณา โค้ก (ฯลฯ)
ผลงาน > ผลงานอื่น

มิวสิควีดีโอเพลง "ถึงเวลาฟัง" ศิลปิน ดา เอ็นโดรฟิน
พีธีกรรายการ show clip ทางช่องทรูวิชั่น
พีธีกรรายการ นิทานร้อยบรรทัด
ดีเจคลื่น 98.5 Good F.M ช่วงวันจันทร์-วันพฤหัสบดี เวลา 16.00น.-19.00 น.
ส

| อักษรไทย |
| --- | --- | --- | --- | --- | --- | --- | --- |
ส
รูปพยัญชนะ
| ก | ข | ฃ | ค | ฅ | ฆ | ง | จ |
| ฉ | ช | ซ | ฌ | ญ | ฎ | ฏ | ฐ |
| ฑ | ฒ | ณ | ด | ต | ถ | ท | ธ |
| น | บ | ป | ผ | ฝ | พ | ฟ | ภ |
| ม | ย | ร | ล | ว | ศ | ษ | ส |
|  |  | ห | ฬ | อ | ฮ |  |  |
รูปสระ
| ะ | –ั | า | –ํ | –ิ | ' | " |  |
| –ุ | –ู | เ | โ | ใ | ไ | –็ |  |
| อ | ว | ย | ฤ | ฤๅ | ฦ | ฦๅ |  |
รูปวรรณยุกต์
|  |  | –่ | –้ | –๊ | –๋ |  |  |
เครื่องหมายอื่น ๆ
|  |  | –์ | –๎ | –ฺ |  |  |  |
เครื่องหมายวรรคตอน
|  |  | ฯ | ฯลฯ | ฯลฯ | ๆ |  |  |
|  |  | ๏ | ๚ | ๛ | ┼ |  |  |
ส (เสือ) เป็นพยัญชนะ ตัวที่ 40 ในบรรดาพยัญชนะ 44 ตัวของอักษรไทย ในลำดับถัดจาก ษ (ฤๅษี) และก่อนหน้า ห (หีบ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ส เสือ" อักษร ส เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/ กรณีทับศัพท์ภาษาต่างประเทศ ใช้แทนเสียง /s/ หรือ /z/ ทั้งพยัญชนะต้นและพยัญชนะสะกด
คณะรัฐมนตรีญี่ปุ่น

| --- | --- |
ชื่อท้องถิ่น: 内閣
ชื่อโรมัน: Naikaku
ก่อตั้ง: 22 ธันวาคม ค.ศ. 1885
สำนักงานใหญ่: ญี่ปุ่น
บุคลากรหลัก: ชิเงรุ อิชิบะ (นายกรัฐมนตรี) สมเด็จพระจักรพรรดินารูฮิโตะ (จักรพรรดิ)
เจ้าของ: รัฐบาลญี่ปุ่น
เว็บไซต์: www.kantei.go.jp 
คณะรัฐมนตรีญี่ปุ่น (ญี่ปุ่น: 内閣; โรมาจิ: Naikaku) เป็นองค์การฝ่ายบริหารสูงสุดของรัฐบาลญี่ปุ่นที่ประกอบด้วยนายกรัฐมนตรีซึ่งแต่งตั้งโดยจักรพรรดิหลังจากได้รับการเสนอชื่อโดยสภานิติบัญญัติแห่งชาติ และสมาชิกคนอื่น ๆ มากสุดอีก 19 คน เรียกว่ารัฐมนตรี นายกรัฐมนตรีได้รับการเสนอชื่อโดยสภานิติบัญญัติแห่งชาติ และรัฐมนตรีส่วนที่เหลือจะได้รับการแต่งตั้งและถูกขับไล่โดยนายกรัฐมนตรี คณะรัฐมนตรีจะรับผิดชอบต่อสภานิติบัญญัติแห่งชาติร่วมกัน และจะต้องลาออกจากตำแหน่งหากมีการเสนอการอภิปรายไม่ไว้วางใจโดยสภานิติบัญญัติแห่งชาติ
การแต่งตั้ง

ภายใต้รัฐธรรมนูญแห่งญี่ปุ่น รัฐมนตรีได้รับการแต่งตั้งหลังจากการคัดเลือกบุคคลเพื่อดำรงตำแหน่งนายกรัฐมนตรี สมาชิกส่วนใหญ่ของคณะรัฐมนตรีรวมถึงนายกรัฐมนตรีจะต้องเป็นสมาชิกสภานิติบัญญัติแห่งชาติและจะต้องเป็นพลเรือนทุกคน ภายใต้กฎหมายคณะรัฐมนตรี จำนวนของรัฐมนตรี (ไม่รวมนายกรัฐมนตรี) ต้องถึง 14 คนหรือน้อยกว่า แต่จำนวนนี้อาจเพิ่มขึ้นสูงสุดถึง 19 คนหากมีเหตุจำเป็นพิเศษ ถ้ารัฐมนตรีส่วนใหญ่ลาออก ก็จะยังปฏิบัติราชการแผ่นดินต่อไปจนถึงการแต่งตั้งนายกรัฐมนตรีคนใหม่ ขณะที่ยังคงดำรงตำแหน่ง การดำเนินการทางกฎหมายต่อรัฐมนตรีจะกระทำไม่ได้หากนายกรัฐมนตรีไม่อนุญาต อีกทั้งคณะรัฐมนตรีจะต้องลาออกทั้งคณะหากเกิดสถานการณ์ดังต่อไปนี้:
เมื่อมีการเสนอการอภิปรายไม่ไว้วางใจ หรือการอภิปรายไว้วางใจไม่สำเร็จโดยสภาผู้แทนราษฎร เว้นแต่การยุบสภาภายใน 10 วัน
การเรียกประชุมสภาผู้แทนราษฎรครั้งแรกหลังการเลือกตั้งเป็นการทั่วไป (แม้ว่านายกรัฐมนตรีจะถูกเลือกและแต่งตั้งซ้ำ และรัฐมนตรีคนอื่น ๆ ได้รับการแต่งตั้งอีกครั้ง)
เมื่อตำแหน่งนายกรัฐมนตรีว่างลง หรือนายกรัฐมนตรีประกาศเจตนารมณ์ในการลาออกจากตำแหน่ง
อำนาจ

ดูเพิ่ม: รัฐบาลญี่ปุ่น § คณะรัฐมนตรี
คณะรัฐมนตรีใช้อำนาจ 2 ทาง อำนาจบางส่วนถูกใช้ภายใต้พระปรมาภิไธยของจักรพรรดิโดย "คำแนะนำและการเห็นชอบ" ของคณะรัฐมนตรี อำนาจอีกส่วนถือโดยคณะรัฐมนตรีอย่างเด่นชัด ขณะที่ประเทศอื่น ๆ ภายใต้ระบอบราชาธิปไตยภายใต้รัฐธรรมนูญ จักรพรรดิทรงไม่ถืออำนาจสูงสุดตามตำแหน่งของพระองค์ แต่รัฐธรรมนูญได้บัญญัติอำนาจบริหารให้เป็นของคณะรัฐมนตรีแทน ด้วยเหตุนี้ กิจการราชการแผ่นดินต่าง ๆ จึงกระทำโดยคณะรัฐมนตรีวันต่อวัน
ไข่มุก

| ไข่มุก |
| --- | --- |

การจำแนก
ประเภท: แร่คาร์บอเนต โปรตีน
สูตรเคมี:  แคลเซียมคาร์บอเนต CaCO3  คอนชิโอลิน 
คุณสมบัติ
สี: ขาว ชมพู เงิน ครีม น้ำตาล เขียว น้ำเงิน ดำ เหลือง ส้ม แดง ทอง ม่วง เหลือบ
แนวแตกเรียบ: ไม่มี
ค่าความแข็ง: 2.5-4.5
ค่าแสงหักเหสองแนว: 0.156
การกระจายแสง: ไม่มี
สีผงละเอียด: ขาว
ความถ่วงจำเพาะ: 2.60-2.85
ไข่มุก เป็นอัญมณี มีสีขาว เงินยวง ชมพูและสีทอง โดยนำมาจากสัตว์จำพวกหอยนางรม หรือหอยสองฝา​ชนิดต่าง​ ๆ อาจจะนับได้ว่าเป็นอัญมณีชนิดเดียวในโลกที่เกิดมาจากสัตว์ ไข่มุกสามารถนำมาทำเป็นเครื่องประดับ หรือนำมาบดในการใช้เป็นเครื่องสำอาง
ความเชื่อของไข่มุก เป็นอัญมณีแห่งสายน้ำ เสริมสง่าราศีให้กับเพศหญิงก่อให้เกิดความนุ่มนวล อ่อนหวาน แก้ปัญหาทางด้านอารมณ์
ในปัจจุบันนี้ ประเทศจีน ถือได้ว่าเป็นประเทศที่ติดอันดับต้น ๆ ของการส่งไข่มุกออกสู่ตลาดโลก ไข่มุกที่คุณภาพดีนั้น ควรมีอายุการเลี้ยงอยู่ที่ 8 เดือน ถึง 2 ปี ยิ่งเลี้ยงไว้ได้นาน ความสวยงามแวววาวยิ่งมีมากขึ้น แต่ส่วนมากที่พบในตลาดไข่มุกนั้น จะมีอายุการเลี้ยงอยู่ที่ 2-5 ปี แต่ทั้งนี้ทั้งนั้น ขึ้นอยู่กับสภาพแวดล้อมด้วย เช่น มลภาวะทางน้ำ อุณหภูมิ และความอุดมสมบูรณ์ของทะเล
ดูเพิ่ม

ไข่มุกเลี้ยง
แหล่งข้อมูล

ไข่มุก เก็บถาวร 2013-05-24 ที่ เวย์แบ็กแมชชีน
วิกิมีเดียคอมมอนส์มีสื่อเกี่ยวกับ ไข่มุก
น้ำตาแสงไต้

| "น้ำตาแสงไต้"> เพลงโดยมารุต, เนรมิต, สง่า อารัมภีร |
| --- | --- |
แนวเพลง: เพลงลูกกรุง
ผู้ประพันธ์เพลง: มารุต (ทวี ณ บางช้าง) เนรมิต (อำนวย กลัสนิมิ) สง่า อารัมภีร
เพลงน้ำตาแสงไต้ เป็นเพลงประกอบละครเรื่อง "พันท้ายนรสิงห์" ที่จัดแสดงที่ศาลาเฉลิมไทย เมื่อ พ.ศ. 2487 โดยคณะศิวารมณ์ ประพันธ์ทำนองโดยสง่า อารัมภีร โดยได้แรงบันดาลใจมาจากเพลงเขมรไทรโยค และเพลงลาวครวญ ผู้ขับร้องคนแรกคือ สุรสิทธิ์ สัตยวงศ์
คำร้อง: มารุต - เนรมิตร

ทำนอง: สง่า อารัมภีร
แหล่งข้อมูลอื่น

ประวัติเพลงน้ำตาแสงไต้ เก็บถาวร 2007-10-21 ที่ เวย์แบ็กแมชชีน
น้ำตาแสงไต้ เก็บถาวร 2006-10-24 ที่ เวย์แบ็กแมชชีน
↑  ที่มาของ“น้ำตาแสงใต้” มติชน อาหารสมอง : วีรกร ตรีเศศ ปีที่ 29 ฉบับที่ 1479 วันที่ 21 พฤศจิกายน พ.ศ. 2551 หน้า 44
แหวนนพรัตน์

แหวนนพรัตน เป็นเครื่องยศชนิดหนึ่งทำจากทองคำเนื้อสูงฝังนพรัตน์ แหวนนพรัตน์เป็นหนึ่งในเครื่องยศที่สำคัญมากและใช้สวมใส่ในงานมงคลเท่านั้น   การพระราชทานแหวนนพรัตน์มายกเลิกในสมัยรัชกาลที่ 5 เพราะได้มีการพระราชทานเครื่องราชอิสริยาภรณ์แทน
รูปแบบ > รัชกาลที่ 4

ในสมัยรัชกาลที่ 4 ทรงสร้างดารานพรัตนมีเพียง 6 ดวง และทรงสร้างแหวนนพรัตน์พระราชทานแก่เจ้าพระยาชั้นหิรัญบัตรและเจ้าพระยาชั้นสุพรรณบัตรเท่านั้น (เจ้าพระยาเสนาบดี) รัชกาลที่ 4 ได้พระราชทานแหวนนี้ แก่พระราชวงษานุวงษ์หลายพระองค์ และเสนาบดีหลายนาย นับได้ทั้งหมด 20 วง
รูปแบบ > รัชกาลที่ 5

ยุคสมัยรัชกาลที่ 5 โปรดเกล้าฯ ให้สร้างเป็นเครื่องราชอิสริยาภรณ์อันเป็นโบราณมงคลนพรัตนราชวราภรณ์ ในครั้งแรกมีเพียง 9 สำรับรวมเครื่องต้น ส่วนแหวนคงไว้แต่การพระราชทานแก่พระบรมวงศ์ษานุวงศ์ระดับสูงเท่านั้น ต่อมากำหนดให้มีเครื่องราชอิสริยาภรณ์ตระกูลนี้ 20 สำรับ ตามจำนวนแหวนที่พระบาทสมเด็จพระจอมเกล้าทรงสร้างขึ้น แบ่งเป็น สำหรับพระมหากษัตริย์ 1 สำรับ และพระราชทานแก่พระบรมวงศานุวงศ์อีก 19 สำรับ โดยมีพระมหากษัตริย์เป็นประธานแห่งเครื่องราชอิสริยาภรณ์นี้ และให้มีตำแหน่งมหาสวามิศราธิบดี ซึ่งพระองค์ทรงดำรงตำแหน่งนี้หรือทรงแต่งตั้งพระบรมวงศานุวงศ์ดำรงตำแหน่งนี้ได้ รวมทั้ง พระราชทานแก่พระบรมวงศานุวงศ์ฝ่ายในที่มีพระเกียรติยศใหญ่ โดยไม่นับรวมใน 20 สำรับข้างต้น
รูปแบบ > รัชกาลที่ 6

เมื่อวันที่ 2 พฤศจิกายน พ.ศ. 2456 พระบาทสมเด็จพระมงกุฎเกล้าเจ้าอยู่หัว ทรงพระกรุณาฯ ให้เพิ่มจำนวนเครื่องราชอิสริยาภรณ์นี้อีก 7 สำรับ รวมเป็น 27 สำรับ เนื่องจากพระองค์ทรงดำริว่า พระสังวาลนพรัตน์ราชวราภรณ์ที่พระบาทสมเด็จพระพุทธยอดฟ้าจุฬาโลกทรงสร้างขึ้นนั้น มีจำนวนเนาวรัตน์ดอกพระสังวาลสลับกัน 27 ดอก จึงสมควรกำหนดจำนวนเครื่องราชอิสริยาภรณ์ให้เท่ากับจำนวนดอกพระสังวาลนั้น ซึ่งนับเป็นจำนวนของเครื่องราชอิสริยาภรณ์อันเป็นโบราณมงคลนพรัตนราชวราภรณ์ ที่สืบเนื่องมาจนถึงปัจจุบัน
การใช้งาน

ใช้ในงานพิธีที่เป็นมงคลก็จะนำมาสวมที่นิ้วชี้ทางขวาเพื่อประกอบกิจในงานมงคลนั้น ๆ เช่น เจิมให้แก่คู่บ่าวสาว วางศิลาฤกษ์ เป็นต้น
ม่านไทรย้อย

| "ม่านไทรย้อย"> เพลงโดยเพ็ญศรี พุ่มชูศรี |
| --- | --- |
วางจำหน่าย: พ.ศ. 2493
แนวเพลง: เพลงลูกกรุง
ผู้ประพันธ์เพลง: ไสล ไกรเลิศ (คำร้อง) สุทิน เทศารักษ์ (ทำนอง)
เพลงม่านไทรย้อย เป็นเพลงที่ดัดแปลงทำนองมาจากไวโอลินคอนแชร์โต ในบันไดเสียง ดี เมเจอร์ ของปีเตอร์ ไชคอฟสกี้ โดยสุทิน เทศารักษ์นำทำนองหลักมาจากมูฟเมนต์ที่ 1 Allegro moderato (D major)  ประพันธ์คำร้องภาษาไทยโดยไสล ไกรเลิศ  ต้นฉบับขับร้องโดยเพ็ญศรี พุ่มชูศรี เมื่อ พ.ศ. 2495
แหล่งข้อมูลอื่น

ฟังเพลงม่านไทรย้อย เก็บถาวร 2007-03-15 ที่ เวย์แบ็กแมชชีน
ฟัง MIDI เพลงม่านไทรย้อย[ลิงก์เสีย]
รายชื่อนครในประเทศจีน

บทความนี้เกี่ยวกับนครในสาธารณรัฐประชาชนจีน สำหรับนครที่ควบคุมโดยสาธารณรัฐจีนหลัง ค.ศ. 1949 ดูที่ รายชื่อนครในไต้หวัน
นครในสาธารณรัฐประชาชนจีน
ในระบบเขตการปกครองของสาธารณรัฐประชาชนจีน รวมทั้งฮ่องกงและมาเก๊า มีนครอยู่ด้วยกัน 3 ระดับ ได้แก่ ระดับมณฑล (ประกอบด้วยนครปกครองโดยตรงและเขตบริหารพิเศษ), นครระดับจังหวัด และนครระดับอำเภอ ณ เดือนมิถุนายน 2020 สาธารณรัฐประชาชนจีนมีนครทั้งหมด 687 แห่ง เป็นนครปกครองโดยตรง 4 แห่ง, เขตบริหารพิเศษ 2 แห่ง, นครระดับจังหวัด 293 แห่ง (ในจำนวนนี้มีนครระดับกิ่งมณฑล 15 แห่ง) และนครระดับอำเภอ 388 แห่ง (ในจำนวนนี้มีนครระดับกิ่งจังหวัด 38 แห่ง และนคร XPCC 10 แห่ง) รายชื่อต่อไปนี้จะไม่รวมนครในมณฑลไต้หวันและบางส่วนของมณฑลฝูเจี้ยนที่ยังมีข้อพิพาท (ดูที่ รายชื่อนครในไต้หวัน) เนื่องจากนครเหล่านี้ถูกควบคุมโดยสาธารณรัฐจีนและอ้างสิทธิ์โดยสาธารณรัฐประชาชนจีน ภายใต้นโยบายจีนเดียว
มีนคร 4 แห่งที่เป็นนครที่ปกครองโดยส่วนกลาง ซึ่งแต่ละแห่งจะมีทั้งพื้นที่เมืองที่หนาแน่น ชานเมือง และพื้นที่ชนบทขนาดใหญ่ ได้แก่ ฉงชิ่ง (28.84 ล้านคน), เซี่ยงไฮ้ (23.01 ล้านคน), ปักกิ่ง (19.61 ล้านคน) และเทียนจิน (12.93 ล้านคน)
จากการวิจัยในปี 2017 จากกลุ่มวิจัยเดโมกราเฟีย (Demographia research group) พบว่ามีนคร 102 แห่งที่ปกครองโดยสาธารณรัฐประชาชนจีนที่มีประชากรใน "พื้นที่เมือง" (urban area) มากกว่า 1 ล้านคน
รายชื่อนคร > นครในปัจจุบัน

| ชื่อ> ระดับมณฑล | ชื่อ> ระดับมณฑล | อักษรจีน> ระดับมณฑล | จำนวน> ระดับมณฑล |
| --- | --- | --- | --- |
|     | นครปกครองโดยตรง | 直辖市 | 4 |
ระดับจังหวัด
|     | นครระดับจังหวัด นครระดับกิ่งมณฑล นครระดับจังหวัดทั่วไป | 地级市 副省级市 普通地级市 | 293 15 278 |
ระดับอำเภอ
|     | นครระดับอำเภอ นครระดับกิ่งจังหวัด นครระดับอำเภอทั่วไป | 县级市 副地级市 普通县级市 | 388 47 341 |
เขตบริหารพิเศษ (ระดับมณฑล)
|     | เขตบริหารพิเศษ | 特别行政区 | 2 |
ดูเพิ่ม

รายชื่อเมืองหลวงในประเทศจีน
รายชื่อนครในประเทศจีนเรียงตามจำนวนประชากร
รายชื่อนครในไต้หวัน
แหล่งข้อมูลอื่น

China City Forum เก็บถาวร 2016-12-27 ที่ เวย์แบ็กแมชชีน
China City Development Institute - academic organization
China Historical Geographic Information System (and Placename Search Engine)
ฟิล์ม

สำหรับนักแสดงและนักร้อง ดูที่ รัฐภูมิ โตคงทรัพย์
ม้วนฟิล์มของโกดัก
ฟิล์มที่ยังไม่ได้ล้าง
ฟิล์มถ่ายภาพ (photographic film) เป็นแถบวัสดุทำจากพลาสติก (โพลีเอสเตอร์, เซลลูลอยด์ หรือเซลลูโลสอะซิเตด) เคลือบด้วยสารเคมีที่มีส่วนผสมของเกลือเงินไวแสง ที่มีขนาดของผลึกแตกต่างกันตามค่าความไวแสงหรือความละเอียดของเนื้อฟิล์ม เมื่อสารเคมีที่เคลือบไว้ถูกกับแสง (หรือคลื่นแม่เหล็กไฟฟ้าบางชนิด เช่น รังสีเอกซ์) จะทำให้เกิดภาพปรากฏขึ้นบนแผ่นฟิล์ม โดยจะเป็นภาพที่มองไม่เห็นด้วยตาเปล่า จำเป็นต้องผ่านกระบวนการล้างฟิล์ม เพื่อให้ภาพที่ได้ปรากฏให้เห็น
ฟิล์มถูกใช้เป็นตัวรับภาพในกล้องถ่ายรูป เมื่อแสงตกกระทบบนเยื่อไวแสงที่ฉาบไว้บนฟิล์มก็จะเกิดภาพแฝงขึ้นเรียกว่า "latent image" ซึ่งเป็นภาพที่ตามองไม่เห็นต่อเมื่อนำฟิล์มไปผ่านกระบวนการล้างน้ำยาเคมีแล้ว จึงสามารถมองเห็นภาพได้ วัสดุไวแสงที่บนฟิล์มนี้ คือ เงินเฮไลด์ (Silver halide) ซึ่งได้มาจากการนำเอาแร่เงินมาละลายผ สมกับกรดไนตริกแอซิก เป็นซิลเวอร์ไนเตรด เมื่อส่วนที่ละลายแห้งและเย็นลงแล้ว ก็จะได้ผลึกซิลเวอร์ไนเตรดที่บริสุทธิ์นำไปผสมกับเจลาตินและ โปรแตสเซี่ยมโบรไมด์ ลงไป ก็จะได้ ซิลเวอร์โบรไมด์ อยู่ในเจลาติน นำไปฉาบบนผิวของฐานฟิล์ม (film base) เมื่อนำฟิล์มที่ถ่ายแล้วไปล้างในน้ำยาสร้างภาพครบตามกระบวนการ บริเวณของฟิล์มที่ถูกฉายแสงจะเปลี่ยนไปเป็นสีดำทึบ ส่วนบริเวณที่ไม่ถูกแสงเมื่อทำปฏิกิริยากับน้ำยาคงสภาพ (Fixer) เงินเฮไลด์จะหลุดออกจากฟิล์มไป ส่วนนั้นจะมีลักษณะโปร่งใส ภาพที่เกิดขึ้นบนฟิล์มจึงมีลักษณะกลับกันกับวัตถุจริง เรียกว่า ภาพเนกาตีฟ (Negative)
ฟิล์มขาวดำจะมีสารเคมีเคลือบไว้ชั้นเดียว เมื่อผ่านการล้างฟิล์มแล้วเกลือเงินจะเปลี่ยนรูปเป็นโลหะเงินทึบแสง ซึ่งจะปรากฏเป็นส่วนสีดำของเนกาทีฟ
ฟิล์มสีจะมีชั้นของสารเคมีอย่างน้อยสามชั้น โดยแต่ละชั้นจะไวต่อแสงต่างสีกัน ชั้นบนสุดเป็นชั้นที่ไวต่อแสงสีน้ำเงิน ชั้นต่ำต่อมาไวต่อแสงสีเขียวและแดงตามลำดับ
การทำงานของฟิล์ม

หลังจากที่ฟิล์มถูกฉายแสง (Exposed to light) ในปริมาณที่พอเหมาะ ภาพของวัตถุจะถูกบันทึกไว้ในเยื่อไวแสงในลักษณะของภาพแฝง (Latent image) ซึ่งเป็นภาพที่ยังมองไม่เห็น จนกว่าจะนำไปผ่านกระบวนการล้างฟิล์ม เมื่อนำฟิล์มที่ผ่านน้ำยาสร้างภาพ (Developer) เฉพาะบริเวณฟิล์มที่ถูกแสงจะเปลี่ยนไป ทำให้เกิดภาพของเงินสีดำ ส่วนบริเวณฟิล์มที่ไม่ถูกแสงยังคงมีเงินเฮไลต์ ซึ่งยังคงไวต่อแสงอยู่ ไม่มีการเปลี่ยนแปลงในน้ำยาสร้างภาพ ดังนั้นจึงต้องนำฟิล์มไปล้างต่อในน้ำยาคงสภาพ (Fixer) ที่จะทำให้ภาพคงตัว โดยมีไฮโปหรือโซเดียมไธโอซัลเฟตเป็นองค์ประกอบที่สำคัญ
น้ำยานี้จะทำปฏิกิริยากับเงินเฮไลต์ ทำให้เงินเฮไลต์หลุดออกมาจากฟิล์ม คงเหลืออยู่แต่ภาพเงินสีดำ ซึ่งเป็นภาพของวัตถุที่บันทึกมา ส่วนใดจะมีสีดำมากหรือน้อย ก็จะขึ้นอยู่กับปริมาณของแสงที่ได้รับมา ฉะนั้นลักษณะของภาพที่เกิดในฟิล์มจึงมีส่วนที่มีสีดำทึบบ้าง สีจางเป็นสีเทาบ้าง
ความเข้มของสีในฟิล์มนี้จะมีลักษณะกลับกันกับวัตถุที่เป็นจริง เช่น ถ้าวัตถุมีสีดำ ในฟิล์มจะใสสว่างขาว และถ้าวัตถุมีสีขาว ในฟิล์มจะมีสีดำทึบ จึงเรียกฟิล์มนี้ว่า ฟิล์มเนกาทีฟ (Nagative) เมื่อนำฟิล์มนี้ไปอัดขยายบนกระดาษอัดภาพ จะได้สีที่ภาพกลับกันอีกครั้งหนึ่ง ซึ่งเป็นภาพจริงเหมือนวัตถุที่ถ่ายมา เรียกว่า ภาพโพสิทีฟ (Positive)
ประเภทของฟิล์ม

ฟิล์มทั่วไปมีอยู่ 2 ประเภท ได้แก่
ฟิล์มเนกาทีฟ (Negative film) หรือที่นิยมเรียกว่า "ฟิล์มสี" เมื่อผ่านการล้าง เนกาทีฟที่ได้จะมีสีกลับด้าน (สีดำมองเห็นเป็นสีขาว สีขาวมองเห็นเป็นสีดำ หรือสีเหลืองมองเห็นเป็นสีน้ำเงิน สีน้ำเงินมองเห็นเป็นสีเหลือง) ถ้าต้องการเห็นภาพที่มีสีถูกต้อง จะต้องนำไปอัดลงบนกระดาษอัดภาพ ในที่นี้หมายถึงทั้งฟิล์มสำหรับถ่ายภาพสีและถ่ายภาพขาวดำ
ฟิล์มสไลด์ (Reversal film) เมื่อผ่านการล้าง จะได้แผ่นใสที่มีสีตรงตามความเป็นจริง สามารถส่องดูผ่านแสงได้เลย นิยมใช้ในอุตสาหกรรมการพิมพ์ โดยช่างภาพมืออาชีพ เนื่องจากให้สีสันที่ถูกต้องครบถ้วนกว่าฟิล์มสีเนกาทีฟ
ขนาดของฟิล์ม

ฟิล์ม 35 มม.
ฟิล์มเอพีเอส (Advanced Photo System)
ฟิล์ม 120/220
ฟิล์ม 110
ฟิล์มแผ่น
บริษัทผลิตฟิล์ม

อักฟ่า
โกดัก
ฟูจิฟิล์ม
Ilford
โคนิก้า
โพลารอยด์
ไทยแลนด์ เซมิโปรลีก ฤดูกาล 2567 – โซนกรุงเทพและปริมณฑล

| --- | --- |
ฤดูกาล: 2567
วันที่: 24 กุมภาพันธ์ – 28 เมษายน 2567
ทีมชนะเลิศ: โดม
เลื่อนชั้น: โดม
รอบระดับประเทศ: โดม
จำนวนนัด: 20
จำนวนประตู: 92 (4.6 ประตูต่อนัด)
ผู้ทำประตูสูงสุด: ธนโชติ ช้อนศรี (10 ประตู)
ทีมเหย้า ชนะสูงสุด: 7 ประตู ลูกอีสาน 8–1 บีเอสแอล ยูไนเต็ด (30 มีนาคม 2567)
ทีมเยือน ชนะสูงสุด: 9 ประตู สาทร ยูทีเค 1–10 โดม (27 มีนาคม 2567)
จำนวนประตูสูงสุด: 11 ประตู สาทร ยูทีเค 1–10 โดม (27 มีนาคม 2567)
ชนะติดต่อกัน มากที่สุด: 4 นัด โดม ลูกอีสาน
ไม่แพ้ติดต่อกัน มากที่สุด: 6 นัด ลูกอีสาน
ไม่ชนะติดต่อกัน มากที่สุด: 7 นัด บีเอสแอล ยูไนเต็ด สาทร ยูทีเค
แพ้ติดต่อกัน มากที่สุด: 7 นัด บีเอสแอล ยูไนเต็ด
จำนวนผู้ชมสูงสุด: 450 คน ฟูเทร่า ยูไนเต็ด 1–1 ลูกอีสาน (24 กุมภาพันธ์ 2567)
จำนวนผู้ชมต่ำสุด: 0 คน
จำนวนผู้ชมรวม: 2,429 คน
จำนวนผู้ชมเฉลี่ย: 162 คน
← 2566 2568 →  สถิติทั้งหมดปรับปรุงล่าสุดในวันที่ 28 เมษายน 2567
ไทยแลนด์ เซมิโปรลีก ฤดูกาล 2567 โซนกรุงเทพและปริมณฑล เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2567 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลที่ 2 ของไทยแลนด์ เซมิโปรลีก
สโมสร

ที่ตั้งของสโมสรในการแข่งขันไทยแลนด์ เซมิโปรลีก ฤดูกาล 2567 – โซนกรุงเทพและปริมณฑล
สโมสรที่เข้าแข่งขันในฤดูกาล 2566 โซนกรุงเทพและปริมณฑล มีจำนวน 6 สโมสร
สโมสร > สนามเหย้า ที่ตั้ง และผลงานฤดูกาลที่แล้ว

| สโมสร | ที่ตั้ง | สนามเหย้า | ความจุ | อันดับฤดูกาล 2566 |
| --- | --- | --- | --- | --- |
| โดม | ปทุมธานี (คลองหลวง)  | สนามกีฬามหาวิทยาลัยเทคโนโลยีราชมงคลธัญบุรี |  | 2 (ทีเอ, กทม.) |
| บีเอสแอล ยูไนเต็ด | สมุทรปราการ | สนามกีฬาโรงเรียนนานาชาติ เวอโซ | 1,000 | 6 |
| ฟูเทร่า ยูไนเต็ด | กรุงเทพมหานคร (ลาดกระบัง)  | สนามกีฬาสถาบันเทคโนโลยีพระจอมเกล้าเจ้าคุณทหารลาดกระบัง | 3,000 | รอบแรก (ทีเอ, กทม.) |
| ลูกอีสาน | กรุงเทพมหานคร (หลักสี่)  | เอ็นทีสเตเดียม | 3,000 | – |
| สาทร ยูทีเค | กรุงเทพมหานคร (สาทร)  | ยูทีเคสเตเดียม | 2,000 | 4 |
| อีจีวาย ไทย | ปทุมธานี (คลองหลวง)  | สนามกีฬามหาวิทยาลัยกรุงเทพ วิทยาเขตรังสิต | 800 | 2 |
สโมสร > ข้อมูลสโมสร

| สโมสร | หัวหน้าผู้ฝึกสอน | กัปตันทีม | ผู้ผลิตชุด |
| --- | --- | --- | --- |
| โดม |  ประทีป เสนาลา |  อภิภู สุนทรพนาเวศ | ไอมาเน |
| บีเอสแอล ยูไนเต็ด |  ไอแซก คอฟฟี |  ธัญพิสิษฐ์ สมอคำ | อีโกสปอร์ต |
| ฟูเทร่า ยูไนเต็ด |  พิศาล ร่ำไร |  ขุนพล กิจประชา | ฟูเทร่า |
| ลูกอีสาน |  ศิวกร ประกอบสุข |  สุชนม์ สงวนดี | เมอร์ริก |
| สาทร ยูทีเค |  มรรคพล วงศ์กมลาไสย |  เกริกพล พลดงนอก | ปัวสปอร์ต |
| อีจีวาย ไทย |  สรธร วงษ์สุบรรณ |  นพรุจ กิ่งทอง | วอริกซ์ |
ตารางคะแนน > อันดับ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | โดม (C, P, Q) | 8 | 7 | 0 | 1 | 36 | 10 | +26 | 21 | เลื่อนชั้นสู่ไทยลีก 3 ฤดูกาล 2567–68 – โซนภาคกลาง และเข้าแข่งขันในรอบระดับประเทศ |
| 2 | ลูกอีสาน | 8 | 5 | 2 | 1 | 23 | 6 | +17 | 17 |  |
| 3 | ฟูเทร่า ยูไนเต็ด | 8 | 3 | 2 | 3 | 20 | 13 | +7 | 11 |  |
| 4 | สาทร ยูทีเค | 8 | 1 | 2 | 5 | 8 | 22 | −14 | 5 |  |
| 5 | บีเอสแอล ยูไนเต็ด | 8 | 1 | 0 | 7 | 5 | 41 | −36 | 3 |  |
| 6 | อีจีวาย ไทย | 0 | 0 | 0 | 0 | 0 | 0 | 0 | 0 | ถูกปรับออกจากการแข่งขัน |
แหล่งที่มา: ไทยลีก
กฎการจัดอันดับ:  1. คะแนนรวม 2. ผลต่างประตูได้-เสีย 3. ประตูที่ทำได้ 4. จำนวนนัดที่ชนะ
 1. คะแนนรวม 2. ผลเฮด-ทู-เฮด/มินิลีก 3. ผลต่างประตูได้-เสีย 4. ประตูที่ทำได้ 5. ผลต่างประตูได้-เสีย 6. ประตูได้ 7. คะแนนใบเหลือง-ใบแดง 8. จับสลาก
 ชนะเลิศ;  เลื่อนชั้น;  ผ่านเข้าสู่รอบที่ระบุ.
ตารางคะแนน > อันดับตามสัปดาห์

ตารางด้านล่างนี้จะแสดงอันดับบนตารางคะแนนในแต่ละสัปดาห์ เพื่อที่จะแสดงถึงพัฒนาการของแต่ละสโมสร การแข่งขันที่ถูกเลื่อนออกไปจะไม่แสดงในตาราง แต่จะถูกนับรวมกับการแข่งขันอีกนัดเมื่อได้มีการแข่งขันนั้นเกิดขึ้นใหม่ เช่น การแข่งขันนัดที่ 13 ถูกเลื่อนไประหว่างนัดที่ 16 และ 17 ผลตารางคะแนนจะถูกปรับปรุงในนัดที่ 16
| ทีม / สัปดาห์ | 1>  | 2>  | 3>  | 4>  | 5>  | 6>  | 7>  | 8>  | 9>  | 10>  |
| --- | --- | --- | --- | --- | --- | --- | --- | --- | --- | --- |
| โดม | 2 | 1 | 1 | 1 | 2 | 2 | 1 | 1 | 1 | 1 |
| บีเอสแอล ยูไนเต็ด | 6 | 6 | 6 | 5 | 5 | 5 | 5 | 5 | 5 | 5 |
| ฟูเทร่า ยูไนเต็ด | 4 | 3 | 3 | 3 | 3 | 3 | 3 | 3 | 3 | 3 |
| ลูกอีสาน | 5 | 2 | 2 | 2 | 1 | 1 | 2 | 2 | 2 | 2 |
| สาทร ยูทีเค | 1 | 4 | 4 | 4 | 4 | 4 | 4 | 4 | 4 | 4 |
| อีจีวาย ไทย | 3 | 5 | 5 | 6 | 6 | 6 | 6 | 6 | 6 | 6 |
| --- | --- |
: เลื่อนชั้นสู่ไทยลีก 3 ฤดูกาล 2567–68 – โซนกรุงเทพและปริมณฑล และเข้าแข่งขันในรอบระดับประเทศ
อ้างอิง: ไทยลีก
ตารางคะแนน > ผลการแข่งขันที่ลงเล่น

| ทีม / สัปดาห์ | 1>  | 2>  | 3>  | 4>  | 5>  | 6>  | 7>  | 8>  | 9>  | 10>  |
| --- | --- | --- | --- | --- | --- | --- | --- | --- | --- | --- |
| โดม | N | W | W | W | L | W | W | W | W | N |
| บีเอสแอล ยูไนเต็ด | L | L | L | N | L | L | L | N | L | W |
| ฟูเทร่า ยูไนเต็ด | D | N | D | L | W | N | W | L | W | L |
| ลูกอีสาน | D | W | N | W | W | W | N | D | L | W |
| สาทร ยูทีเค | W | L | D | L | N | L | L | D | N | L |
อีจีวาย ไทย: N
ผลการแข่งขัน

| เหย้า / เยือน | DOM | BSL | FRU | LES | SAT | EGY |
| --- | --- | --- | --- | --- | --- | --- |
| โดม | — | 7–1 | 4–2 | 2–4 | 4–0 | — |
| บีเอสแอล ยูไนเต็ด | 0–3 | — | 0–7 | 0–4 | 3–1 | — |
| ฟูเทร่า ยูไนเต็ด | 1–4 | 6–0 | — | 1–1 | 2–0 | — |
| ลูกอีสาน | 1–2 | 8–1 | 3–0 | — | 2–0 | — |
| สาทร ยูทีเค | 1–10 | 5–0 | 1–1 | 0–0 | — | — |
อีจีวาย ไทย: —
ที่มา: ไทยลีก
สีฟ้าหมายถึงทีมเหย้าชนะ สีเหลืองหมายถึงเสมอกัน และสีแดงหมายถึงทีมเยือนชนะ
สถิติ > ผู้ทำประตูสูงสุด

| อันดับที่ | ผู้เล่น | สโมสร | ประตู |
| --- | --- | --- | --- |
| 1 |  ธนโชติ ช้อนศรี | โดม | 10 |
| 2 |  สมประสงค์ พรมศร | ลูกอีสาน | 6 |
| 3 |  นิติพล พรหมบุตร | ลูกอีสาน | 5 |
| 4 |  กรินทร์ธร ปลาคำ | โดม | 4 |
| 4 |  พีรพัฒน์ ชุณหชา | โดม | 4 |
| 4 |  ภีรภัทร์ กันทา | โดม | 4 |
| 4 |  ภูวฤทธิ์ สุขกลิ่น | ลูกอีสาน | 4 |
| 4 |  ฐิติวุฒิ งามพรม | ลูกอีสาน | 4 |
| 9 |  นรุตม์ชัย นิ่มบุญ | โดม | 3 |
| 9 |  ธนวัฒน์ หลวงอินทร์ | ฟูเทร่า ยูไนเต็ด | 3 |
| 9 |  ณัฐวุฒิ จันทร์ดิษฐ | ฟูเทร่า ยูไนเต็ด | 3 |
สถิติ > แฮตทริก

| ผู้เล่น | สโมสร | พบกับ | ผลการแข่งขัน | วันที่ |
| --- | --- | --- | --- | --- |
|  ธนโชติ ช้อนศรี5 | โดม | สาทร ยูทีเค | 1–10 (A) | 27 มีนาคม 2567 |
|  นิติพล พรหมบุตร | ลูกอีสาน | บีเอสแอล ยูไนเต็ด | 8–1 (H) | 30 มีนาคม 2567 |
|  ภูวฤทธิ์ สุขกลิ่น | ลูกอีสาน | บีเอสแอล ยูไนเต็ด | 8–1 (H) | 30 มีนาคม 2567 |
สถิติ > คลีนชีตส์

| อันดับที่ | ผู้เล่น | สโมสร | คลีนชีตส์ |
| --- | --- | --- | --- |
| 1 |  ปรัชญา ปัญญา | ฟูเทร่า ยูไนเต็ด | 2 |
| 1 |  ณัฐวุฒิ ชาเหลา | ลูกอีสาน | 2 |
| 3 |  อธิธัช ชาญกล้า | โดม | 1 |
| 3 |  วิษณุ จำนงการ | โดม | 1 |
| 3 |  คเชนทร์ จันทร์ลือชัย | ฟูเทร่า ยูไนเต็ด | 1 |
| 3 |  พิชิตชัย นิมขุนทด | ลูกอีสาน | 1 |
| 3 |  จักริน กัณหา | สาทร ยูทีเค | 1 |
| 3 |  พงษ์พิพัฒน์ พันธ์ขาว | สาทร ยูทีเค | 1 |
ผู้ชม > สถิติผู้ชมทั้งหมด

| อันดับ | ทีม | รวม | สูงสุด | ต่ำสุด | เฉลี่ย | เปลี่ยนแปลง  |
| --- | --- | --- | --- | --- | --- | --- |
| 1 | ลูกอีสาน | 850 | 400 | 0 | 283 | n/a†  |
| 2 | ฟูเทร่า ยูไนเต็ด | 666 | 450 | 30 | 167 | n/a†  |
| 3 | สาทร ยูทีเค | 514 | 200 | 100 | 129 | +79.2%†  |
| 4 | บีเอสแอล ยูไนเต็ด | 115 | 115 | 0 | 115 | +36.9%†  |
| 5 | โดม | 284 | 124 | 0 | 95 | n/a†  |
| 6 | อีจีวาย ไทย | 0 | 0 | 0 | 0 | −100.0%†  |
|  | รวม | 2,429 | 450 | 0 | 162 | +42.1%† |
ปรับปรุงล่าสุดในนัดการแข่งขันเมื่อวันที่ 28 เมษายน 2567
แหล่งข้อมูล: ไทยลีก
ผู้ชม > จำนวนผู้ชมจากเกมเหย้า

| ทีม / สัปดาห์ | 1 | 2 | 3 | 4 | 5 | รวม |
| --- | --- | --- | --- | --- | --- | --- |
| โดม |  | 100 | 124 | 60 | Unk.3 | 284 |
| บีเอสแอล ยูไนเต็ด | Unk.1 | Unk.2 | 115 |  | Unk.5 | 115 |
| ฟูเทร่า ยูไนเต็ด | 450 | 134 |  | 52 | 30 | 666 |
| ลูกอีสาน |  | 400 | 100 | Unk.4 | 350 | 850 |
| สาทร ยูทีเค | 105 | 200 | 100 | 109 |  | 514 |
| อีจีวาย ไทย |  |  |  |  |  | 0 |
แหล่งที่มา: ไทยลีก
หมายเหตุ:
Unk.1 ข้อผิดพลาดในการรายงานการแข่งขันเมื่อวันที่ 2 มีนาคม 2567 (บีเอสแอล ยูไนเต็ด 0–4 ลูกอีสาน)
Unk.2 ข้อผิดพลาดในการรายงานการแข่งขันเมื่อวันที่ 10 มีนาคม 2567 (บีเอสแอล ยูไนเต็ด 0–3 โดม)
Unk.3 ข้อผิดพลาดในการรายงานการแข่งขันเมื่อวันที่ 6 เมษายน 2567 (โดม 4–2 ฟูเทร่า ยูไนเต็ด)
Unk.4 ข้อผิดพลาดในการรายงานการแข่งขันเมื่อวันที่ 21 เมษายน 2567 (ลูกอีสาน 1–2 โดม)
Unk.5 ข้อผิดพลาดในการรายงานการแข่งขันเมื่อวันที่ 28 เมษายน 2567 (บีเอสแอล ยูไนเต็ด 3–1 สาทร ยูทีเค)